Wikiloc - ruta Puen de Corones-Tuca de les Culebres-Pas del Cavall-Pic de Vallibierna-Estany Negre-IbónsVallibierna - Cerler, Aragón (España)- GPS track
Puen de Corones-Tuca de les Culebres-Pas del Cavall-Pic de Vallibierna-Estany Negre-IbónsVallibierna
Vista 1043 vegades, descarregada 35 vegades
Sortida- arribada: Puen de Corones. Per arribar agafarem la pista forestal que surt del Pllan de Senarta i puja per tota la Vall de Vallibierna fins el Puen de Corones, uns 9 km. Recordeu que a l'estiu està tallada al trànsit i només està permès de pujar amb l'autobús de muntanya (informació a l'ajuntament de Benás (Benasque)).
Creuarem el Pont i seguirem les restes de la vella pista forestal que va pujant tot resseguint de prop el Riu de Vallibierna (estem sobre el GR 11, senyals de pintura vermella i blanca) fins que trobem per la cara sud un camí que està barrat amb les senyals de pintura del GR (a 1,8 km. aproximadament de la sortida) que baixa a creuar el Riu i puja en direcció al sud (no és molt fressat, però el seu rastre se segueix be i té fites) per sortir a un pla.
Aquí per la cara sud veiem una petita cascada que és el Barranco de la Tuqueta Blanca, per la seva cara oest com uns 40 a 50 metres tenim un pas herbat que ens permet pujar a sobre de la cascada. Un cop a dalt el camí marxa resseguint per sobre la Canal de Vallibierna (direcció sud-est) per més amunt agafar i pujar pel costat del Barranco de Culebres fins arribar al Coll de Culebres.
Continuarem pujant tot resseguint la carena per la cara nord i ens endinsarem dins d'una canal de terra i pedra solta fins arribar a pocs metres del petit Coll on veureu les fites (cara nord) que en mostra el camí entre mig de la roca per pujar al cim de la Tuca de les Culebres (mirador de 360º).
Seguirem uns metres per la carena (direcció est) i ens trobem amb el Pas del Cavall. NOMÉS PER PERSONES SENSE POR NI VERTIGEN, la millor forma de passar-lo és assentat amb un cama a cada costat, com si fóssiu a cavall. Per les persones que no estigueu preparades uns metres abans del Pas del Cavall i per la cara sud veure un rastre que té fites que us baixarant a sota del Pas del del Cavall i que us permet de passar i tornar-lo a pujar per l'altra punta.
Un cop creuat ens enfilarem amb unes petites grimpades a la roca i estarem a sobre del Pic de Vallibierna. Creuarem tota la cresta (direcció est) i començarem la baixada fins arribar en un petit replà on a sota tenim una mica de paret de roca.
Aquí tenim una bifurcació del rastre per la cara més a l'est surt el que baixa als Estanyets de Coma Arnau. Nosaltres seguirem les fites que marxen més al nord-est en direcció a l'Estany Negre que veiem a sota. Després de l'Estany Negre tenim una nova cruïlla de rastres. El que puja més al nord per pujar al caire baixa molt fortament en direcció a l'Ibón Alto de Vallibierna. Nosaltres agafarem el que marxa més en direcció al nord-est com si vulguessim anar a baixar al Coll.
Una mica abans del Coll, el rastre gira al nord i baixa per entre mig d'unes parets de roca (cal no perdre les fites) per anar a trobar un petit pla per on tenim un petit reguerot. Aquí podeu creuar el petit pla en direcció al nord i tenim el Camí del GR, o baixar una mica en direcció al nord-oest per la zona herbada a trobar la punta sud-est de l'Ibón Alto de Vallibierna on trobem també el Camí del GR.
El seguirem (direcció oest) fins arribar a una zona de grans blocs de pedres on el GR puja i passa per sobre de les pedres enganxat al turó que tenim per la cara nord. Nosaltres creuarem els blocs de pedres per anar a sortir a la punta est de l'Ibón Baixo. El voltarem un tros i pujarem (direcció nord-est per anar a trobar el GR que volta tot el Llac. Seguirem novament el camí del GR que ens baixarà pel costat de tot el Barranco de Vallibierna fins arribar al Barranco de Llosars on trobem una palanca ( per la cara nord tenim la Plleta de Llosars).
Seguirem baixant sempre pel GR seguint pel costat del Rio de Vallibierna. Una mica més avall trobem la cruïlla del Camí de l'anada i ja només ens restarà desfer el camí fins al Puen de Corones.
Cartografia, Editorial Alpina, mapa Aneto - Maladeta.
Presa de Llauset-Tuca de les Culebres-Pic de Vallbierna-Estanys,Xelat,de Coma Arnau, del Botornàs
http://ca.wikiloc.com/wikiloc/view.do?id=3313563
Punet de Corones
Plleta de Llosars
Coll de Culebres
Tuca de les Culebres
Ruta per dues valls molt diferentes,tot i que la grimpada estar molt descomposta,recomanable dur casc! La vall de Culebres és preciosa!
Hola, ha trobat interessant aquesta ruta Puen de Corones-Tuca de les Culebres-Pas del Cavall-Pic de Vallibierna-Estany Negre-IbónsVallibierna https://ca.wikiloc.com/rutes-senderisme/puen-de-corones-tuca-de-les-culebres-pas-del-cavall-pic-de-vallibierna-estany-negre-ibonsvallibiern-7730461 Salutacions, Wikiloc - Rutes del Món